  Анжелика Тихонова корреспондент Туннэ, 11-тӥ куарусёнысен, Удмуртиын маскаосты одно ик нуллон режимез кутӥзы. Со сярысь элькунлэн тӧроез Александр Бречалов «ВКонтакте» мерлыко вотэсысь бамаз ивортӥз. Александр Бречалов сыӵе пумкылъян коронавирусэн висисьёслэн, эшшо ик хронической висёнъёсын курадӟисьёслэн черзы секытэн ортчемен кутӥзы шуыса пусйиз. Табере асьмеос маскаосты мер транспортын, со пӧлын ик таксиын, мер транспорт дугдылон интыосын, аэро-, авто- но чугун сюрес вокзалъёсын, вузкарон интыосы, огазеяськонъёсы, кун ёзэтъёсы но интыысь кивалтэт ёзэтъёсы, лулчеберет ужъюртъёсы ветлыку нуллыны кулэ Александр Бречалов, Удмуртилэн тӧроезЭлькун тӧролэн кылъёсызъя, сыӵе сюбегатон висисьёслэсь лыдзэс кулэстыны юрттоз. Тодэ вайытом, туннэ, 11-тӥ куарусёнлы, элькунамы коронавирусэн 61 выль черламъёсты шараязы.  Тегъёс: Тазалык Ижкар висён Удмуртия коронавирус  